CEYE บวกแรง 8% ลุ้นครึ่งหลังโตต่อ! ธุรกิจครีเอทีฟ-โปรดักชั่นโฆษณาฟื้นเด่น
CEYE บวกแรง 8% ลุ้นครึ่งหลังโตต่อ! ธุรกิจครีเอทีฟ-โปรดักชั่นโฆษณาฟื้นเด่น มั่นใจดันรายได้ปีนี้โต 20%
CEYE บวกแรง 8% ลุ้นครึ่งหลังโตต่อ! ธุรกิจครีเอทีฟ-โปรดักชั่นโฆษณาฟื้นเด่น มั่นใจดันรายได้ปีนี้โต 20%
2 ก.ย. 2565

ผู้สื่อข่าวรายงานว่า วันนี้ (2 ก.ย.65) ราคาหุ้น บริษัท ตาชำนิ จำกัด (มหาชน) หรือ CEYE ณ เวลา 15:21 น. อยู่ที่ระดับ 5.65 บาท บวก 0.40 บาท หรือ 7.62% สูงสุดที่ระดับ 5.80 บาท ต่ำสุดที่ระดับ 5.20 บาท ด้วยมูลค่าการซื้อขาย 205.60 ล้านบาท

โดยก่อนหน้านี้นางสาวสุวรรณี สุวรรณแสงโรจน์ ประธานเจ้าหน้าที่บริหารและกรรมการผู้จัดการใหญ่ เปิดเผยถึง ภาพรวมธุรกิจครีเอทีฟ และโปรดักชั่นโฆษณา มีการฟื้นตัวในอัตราเร่ง ตั้งแต่ช่วงปลายปี 2564 ที่ผ่านมาถึงปัจจุบัน พบว่าหลายธุรกิจเริ่มกลับมาโปรโมทสินค้า และจัดทำแคมเปญต่างๆ มากขึ้น เพื่อกระตุ้นกำลังซื้อในช่วงโควิดคลี่คลาย สนับสนุน CEYE ผลการดำเนินงานในงวดครึ่งปีแรก 2565 (มกราคม – มิถุนายน 2565) มีรายได้จากการบริการอยู่ที่ 175.47 เพิ่มขึ้นจากงวดเดียวกันของปีก่อน 42.10% กำไรสุทธิ 22.59 ล้านบาท เพิ่มขึ้นจากงวดเดียวกันของปีก่อน 145.01%
ส่วนทิศทางครึ่งปีหลัง ความต้องการด้านครีเอทีฟ และโปรดักชั่นโฆษณายังคงมีแนวโน้มสดใส ด้วยความครบวงจรของบริษัทฯ มุ่งสู่ Total Creative Marketing &amp; Production Solutions. ฐานลูกค้าของ CEYE ได้แก่ กลุ่มธุรกิจอาหารและเครื่องดื่ม รถยนต์ การเงิน และสินค้าอุปโภคบริโภค เป็นต้น
สำหรับ CEYE พร้อมตอบโจทย์ความต้องการลูกค้า รับภาพรวมเม็ดเงินที่เข้าสู่อุตสาหกรรมสื่อโฆษณา ภายใต้พฤติกรรมของผู้บริโภคที่เปลี่ยนแปลงไป โดยล่าสุด บริษัท นีลเส็น ประเทศไทย จำกัด รายงานถึงมูลค่าเม็ดเงินโฆษณาในช่วง มกราคม – มิถุนายน ปี 2565 มีมูลค่าเม็ดเงินสูงขึ้นเมื่อเทียบกับช่วงเดียวกันของปีที่แล้ว มูลค่าอยู่ที่ 58,365 ล้านบาท จากเดิมอยู่ที่ 53,988 ล้านบาท สะท้อนทิศทางเชิงบวก
อย่างไรก็ดี สำหรับแผนการนำเงินที่ได้จากการระดมทุนใช้ขยายธุรกิจตามโครงการในอนาคตที่วางไว้ ซึ่งคาดจะเห็นความชัดเจนในโครงการต่างๆ ภายในสิ้นปีนี้ สนับสนุนโอกาสใหม่ๆ และสนับสนุนอีโคซิสเต็มของ CEYE ขึ้นแท่นผู้นำด้านครีเอฟที่ครบวงจร
โดยในช่วงต้นปี บริษัทฯ ตั้งเป้ารายได้เติบโตไม่ต่ำกว่า 20% เมื่อเทียบกับปีก่อน รายได้รวมอยู่ที่ 272.74 ล้านบาท กำไรสุทธิอยู่ที่ 28.45 ล้านบาท มั่นใจจะเป็นไปตามนั้น